131 



sakitoe anoe kasorang, 



keur waktoe Lengser keur loempat. 

 Njorang deui ditjombrang-ditjambroeng : 



ngagembreng tjihtjir tjandoengna, 



pangaroeh lindeuk maoengna, 



koe Lengser diliwat bae, 



geus dongkap ka patapaan, 



reg Lengser teh ngahoehoeleng, 



karepna soemedja ngintip, 



ngintip ka noe eukeur tapa. 

 Toenda heula lampah Lengser. 

 Kotjapkeun heula noe tapa. 



Anoe geulis Naganing Roem, 



tapana barina nepa, 



mongplong sorana gedogan, 



gedoganana kimangot, 



toendjangan boengboelang peutjang, 



tjaorna dawolong tjondong, 



hapitna djati dioekir, 



barerana langkap noenggal, 



soeri awi tali noenggal, 



taropong tamiang sono, 



tali tjaor digenggean, 



polengna songket kanoman, 



aloes lain kaoelinan, 



matak tigoeloesoer koetoe, 



matak tisoledat toema, 



matak tisorodot mojo, 



matak tidjalikeuh piteuk, 



laleur eunteup tidjalikeuh, 



eunteup dina tinoen poetri. 

 Koe Lengser enggeus kadenge eta sora gedogan teh, pok bae Lengser teh 

 ngomong: „tah, geuning djoeragan istri, ajeuna bet hoerip keneh." 



Qantjangna pek ngadeuheusan barina toeloej oendjoekan, pokna: „doeh, 

 goesti, abdi teh awon ngadeuheus." 



Koe Naganing Roem katingal, tetela bet kakang Lengser, porosot nibankeun 

 tjaor, barina toeloej mariksa saoerna: „aeh, aeh, kakang Lengser, tara-tara ti 

 sasari, ajeuna kakara soemping, rek naon pikeresaeun ?" 



Tjeuk Lengser: „soemoehoen timbalan goesti, perkawis poen kakang dongkap 

 bade ngoeningakeun, poetra ajeuna geus djadi ratoe djenenganana Tjioeng 

 Wanara. Ajeuna gamparan kedah enggal-enggal linggih poetra gadoeh pihatoe- 

 reun sareng tina hajang tepang." 



Gantjangna poetri teh dangdan bari toeloej angkat bae. 

 Teu katjatoer di djalanna; kotjapkeun geus datang bae. 



